Source: http://public.mkab.hu/dev/dontesek.nsf/0/35759B64D799BC96C12580C0005E12C1?OpenDocument
Timestamp: 2018-01-17 14:40:33+00:00

Document:
IV/01904/2016
Ügyszám: IV/01904/2016
Az ügy tárgya: A Kúria Mfv.I.10.560/2015/4. számú ítélete elleni alkotmányjogi panasz (kormánytisztviselő indokolás nélküli felmentése)
Az indítványozó - az Abtv. 27. §-a alapján - a Kúria Mfv.I.10.560/2015/4. számú ítélete alaptörvény-ellenességének megállapítását és - a Fővárosi Törvényszék 4.Mf.680.055/2015/5. számú ítéletére és a Fővárosi Közigazgatási és Munkaügyi Bíróság 26.M.695/2014/12. számú ítéletére kiterjedő hatállyal történő - megsemmisítését indítványozta.
A bíróság elutasította az indítványozó keresetét, melyet kormánytisztviselői jogviszonya indokolás nélküli - álláspontja szerint jogellenes - megszüntetése miatt indított munkáltatója ellen. Ugyanakkor az Alkotmánybíróság 8/2011. (II. 18.) Abh.-ban pro futuro 2011. május 31-i hatállyal megsemmisítette a Kjtv. 8. § (1) bekezdését (kormánytisztviselők indokolás nélküli felmentése).
Az indítványozó kéri, hogy az Alkotmánybíróság állapítsa meg, hogy ügyében a Kjtv. 8. § (1) bekezdése annak ellenére sem alkalmazható, hogy az indokolás nélküli felmentés közlésének az időpontjára az Alkotmánybíróság általánosságban hatályban tartotta a rendelkezést. Álláspontja szerint az eljáró bíróságoknak a tényállás sajátosságaira tekintettel annak ellenére számon kellett volna kérniük a munkáltatón a felmentés indokolását, hogy a - felmentés időpontjában hatályos - törvény alapján nem terhelte indokolási kötelezettség a munkáltatót.
Az indítványozó álláspontja szerint az ítéletek sértik az Alaptörvény IX. cikk (1) bekezdésében foglalt véleménynyilvánítási szabadságát, a XV. cikkben biztosított hátrányos megkülönböztetés tilalmát, és a XXVIII. cikk (7) bekezdésben foglalt jogorvoslathoz való jogát. Utal arra,hogy közvetve sérül a XII. cikk (1) bekezdésében, XVII. cikk (3) bekezdésében és XXIII. cikk (8) bekezdésében foglalt joga is..
Kúria Mfv.I.10.560/2015/4. számú ítélete
Fővárosi Törvényszék 4.Mf.680.055/2015/5. számú ítélete
Fővárosi Közigazgatási és Munkaügyi Bíróság 26.M.695/2014/12. számú ítélete
IV_1904_4_2016_indkieg_anonmim.pdf IV_1904_0_2016_indítvány_anonim.pdf

References: Kúria 
 Kúria 
 Bíróság 
 bíróság 

Kúria 
 Bíróság